હિંમતનગર તાલુકાના હુંજ પંથકમાં છેલ્લાં કેટલાક દિવસોથી આતંક મચાવીને એક ડઝન જેટલા પશુઓના મારણ કરનાર દીપડો દસેક કિમી જેટલા દુર આવેલા હમીરગઢ પાસેના ડુંગર વિસ્તારમાં પહોંચી ગયો હોય તેમ ત્યાં પણ આતંક જારી રાખીને છેલ્લી ત્રણ રાત્રીએ ઉપરા ઉપરી હુમલાઓ કરીને કુલ ૮ જેટલા પશુઓનું શિકાર બનાવી ચાઉં કરી ગયો છે, એટલું જ નહીં ગત રાત્રે તો બકરાં ઉપર હુમલો કરનાર દીપડાનો પ્રતિકાર કરનાર દીનેશભાઈ ભરવાડ નામના યુવાન ઉપર દીપડાએ હુમલો કરીને પગના ભાગે ઈજાઓ કરીને ઘાયલ કરી દેતાં તમામ માલધારીઓમાં ફફડાટ ફેલાઈ ગયો છે.